તમિલનાડુ અને કેરલમાં કેર વર્તાવી 'ઓખી' વાવાઝોડું ગુજરાત તરફ આવી રહ્યું છે.ગુજરાતમાં વાતાવરણમાં આજે પરિવર્તન આવ્યું છે અને ચોમાસા જેવું વાદળિયુ વાતાવરણ સર્જાયુ છે.હવામાન વિભાગે આગાહી કરી છે કે,6 ડિસેમ્બરે ગુજરાતમાં ભારે વરસાદ થઇ શકે છે.ગુજરાત તરફ ફંટાએલા 'ઓખી' વાવાઝોડાને કારણે હવાની ગતિ વધીને 110થી120 કિલોમીટર પ્રતિ કલાક થઇ છે.'ઓખી'ને અતિ ભીષણ સમુદ્રી ચક્રવાતની શ્રેણીમાં રાખવામાં આવ્યું છે.